Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast lühikest pausi saabub Iisraelis uus 3-päevane üldine liikumiskeeld,
kui Jeruusalemm jätkab võitlust koroonaviiruse leviku vastu.
Peaminister Netanyahu kutsub valvsusele,
kuna vaktsiini leidmiseni peab maailm tegelema uue reaalsusega.
Iisraeli Mereväe eriüksus Shayetet 13
suutis arendada üsna odava ja kättesaadava lahenduse neile
kes vajavad hapnikuballoone meditsiiniliseks otstarbeks ajal,
mil maailmas napib ventilaatoreid.
Iisrael jätkab võitlust koroonaviiruse leviku vastu.
Uute nakkusjuhtumite arv üha kasvab.
Iisraeli Terviseministeeriumi tänahommikustel andmetel
on testitute seas kinnitatud nakkus 11 868 inimesel.
Eelmise neljapäevaga võrreldes on arv tõusnud 2000 võrra.
181 nakatunut on kriitilises seisundis.
Kahjuks on viimastel päevadel
kinnitatud ka 39 uut surmajuhtumit
ja nende koguarv tõusis 118-le.
Õnneks on samas kasvanud koroonaviirusest paranenute arv
ja neid on nüüd kokku 2000.
Siiski teatas peaminister Netanyahu eilses teleülekandes,
et Iisraeli valitsus uurib värsket, Lõuna-Koreas avaldatud teavet,
mille järgi 91 nakkusest tervenenul diagnoositi haigus uuesti.
Globaalses ja rahvuslikus võitluses koroonaviirusega ei puhata.
Käib võimas lahing eduvõimaluste ja nurjumisriski vahel.
Jagaksin teiega üht detaili,
millest hiljuti teatas Lõuna-Korea valitsus.
Selle järgi diagnoositi 91 koroonaviirusest paranenul
haigus uuesti. Uurime seda asjaolu.
Vastab tõele, et reaalsus on arvatust keerulisem,
kuna näib, et immuunsus haiguse vastu pole automaatne.
Võimalik, et viirus võib taastuda ja uuesti laialdast nakkust tekitada.
Seepärast peame kõik väga ettevaatlikud olema.
Kuigi nakkusega võitlemisel kutsutakse endiselt ettevaatlikkusele,
kinnitas Netanyahu varem teatatud andmeid,
mis näitavad Iisraelis väikest, kuid olulist aeglustumistrendi
uute nakkusjuhtumite osas.
Pean ütlema, et oleme selles sõjas väga edukad olnud.
Iisrael on üks maailma ohutumaid riike
kõigi rahvaga seotud faktorite osas.
Toon ühe näite. Mõne nädala eest, haripunktis,
kasvas nakkusjuhtumite arv iga päev 22 %.
Täna on see 4%, paraneb pidevalt
ja on üsna madal, võrreldes enamiku maailma riikidega.
See puudutab suremust, raskelt haigeid
ja neid, kes on hingamisaparaatide all.
Ventilaatorid on olemas kõigile, kes seda vajavad.
See hõlmab ka elanike arvu kohta tehtavate testide arvu.
Kui aga loobume enneaegselt vajalikest sammudest,
võime maksta kõrget hinda inimeludes.
Netanyahu rääkis ka suurest väljakutsest majanduse vallas,
mis mõjutab koroonakriisi tõttu miljoneid iisraellasi.
Epideemia algusest alates on töötus kasvanud 4-lt 26,1%ni
mis tähendab 1,85 miljonit iisraellast.
Alates aprilli algusest on töö kaotanud 100 000 inimest.
Tean, et koos väljakutsega tervishoius tegeleme sellega ka majanduses.
Käesoleva millenniumi kahe eelmise majanduskriisi ajal
õnnestus mul viia Iisraeli majandus teie abiga suurte saavutusteni.
Tõusime kriisidest ja Iisraeli majandus õitses.
Kavatsen seda koos teiega uuesti teha.
Oleme juba formuleerinud majandusplaani.
Kohene majandusabi on teel. Koostame hetkel majandusplaani
astmeliseks ja vastutustundlikuks väljumiseks
koroonakriisiga seotud seisakust.
Lisaks toonitas Netanyahu,
et kuigi valmistatakse ette plaani astmeliseks kriisist väljumiseks,
ei tohiks viimatisi, lootusrikkaid, positiivseid märke pidada garantiiks,
et elu naaseb koroonaviiruse eelseisse rööpaisse.
Ma ei saa küllalt rõhutada, et isegi kui koroonaviirus taandub,
pole garantiid, et see tagasi ei tule. Viirus võib uuesti rünnata.
Vastavaid juhtumeid on maailmas juba esinenud.
Seepärast tehakse riigis ja maailmas ettevaatlikke samme,
kuni leitakse koroonaviiruse vastane vaktsiin.
Kuni vaktsiini leidmiseni peame elama ühes reaalsuses.
Alles pärast vaktsiini leidmist võime liikuda homsesse maailma,
mis sarnaneb eilsele maailmale. Kuid praegune olukord seda ei luba.
Seepärast jätkame vastutustundlikult kõige juhtimist,
et kaitsta oma kalleimat vara - elu.
Iisraeli juht loetles rea uusi meetmeid
Jeruusalemma jätkuvaks võitluseks nakkuse leviku vastu.
Muuhulgas kuulutati täna kell 17 juudiriigis välja üldine liikumiskeeld,
mistõttu iisraellased peavad veetma
piibelliku paasapüha viimase päeva oma kodudes.
Politsei esindaja M. Rosenfeldi sõnul vältab keeld 36 tundi
ja lõpeb neljapäeva hommikul.
Iisraeli politsei jõustab valitsuse otsust
kehtestada kogu riigis täielik liikumiskeeld,
mis kestab 36 tundi, kuni neljapäeva hommikuni.
See hõlmab teetõkkeid rajoonides ja nende ümber,
et rahvas ei lahkuks teiseks paasapühaks kodudest.
Politseiüksused töötavad maismaal, helikopterid õhust
ning kasutame liikumise piiramiseks ka droone.
Järgmised 24-48 tundi
on üksused valmis ellu viima valitsuse uusi otsuseid.
Keset globaalset ventilaatorite defitsiiti,
mis mõjutas ka juudiriigi valmisolekut,
õnnestus Iisraeli Mereväe eriüksusel Shayetet 13 arendada lahendus neile,
kes vajavad hapnikuballoone meditsiiniliseks otstarbeks.
Probleemi lahendamiseks käivitatud jõupingutuste käigus,
kus osales ka mitu IDF teadusüksust,
muutis Shayetet 13 ühe oma tootmisliini
meditsiiniliseks hapniku kompressioonisüsteemiks
vastavalt tsiviilühiskonna standarditele ja protokollidele.
Eriüksuse lahingumeedikute ohvitseri sõnul
on edukat algatust jagatud ka teiste riikide armeedega.
Lisaks teadus- ja varustustööle
aitab üksus vajadusel ka logistika ja hapnikuballoonide kohaleveoga.
Üksuse meeskonnad panid operatiivse tootmisliini valmistama
kompresseeritud meditsiinilist hapniku lubatud standardite järgi.
Tootmisliin baseerub surugaasil, mitte vedelhapnikul,
mida kasutab tavatervishoid.
Meie liitlased maailmas, kel on konteinerid ja hapnikusüsteemid,
võivad oma standardeid järgides oma arstiabi toetuseks sama teha.
Aitäh vaatamast!
Osana TV7 globaalsest palvealgatusest,
kus iga päev erineva riigi eest palume,
kutsun teid palvetama täna rahu ja päästet Taanile.
Jätkame palveid ka Jeruusalemma ja Iisraeli rahu ja pääste eest
ja kõigi eest, keda koroonaviirus maailmas puudutanud on.
Lisaks soovin kõigile head paasapüha!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri